Държавен вестник, бр. 110, 2024 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  110
Чл. 2. От страна на ДАНС общото ръковод­
ство и контрол по изпълнение на настоящата 
инструкция се осъществява от председателя на 
ДАНС, а оперативното ръководство и контрол 
по изпълнение на настоящата инструкция – от 
директора на САДФР на ДАНС.
Чл. 3. От страна на НАП общото ръковод­
ство и контрол по изпълнение на настоящата 
инструкция се осъществява от изпълнителния 
директор на НАП, а оперативното ръковод­
ство и контрол по изпълнение на настоящата 
инструкция се осъществява от определени от 
него длъжностни лица. 
Чл. 4. Всички действия, предприемани в 
изпълнение на тази инструкция, се извършват 
при спазване на разпоредбите на съответните 
законови и подзаконови актове, регламенти­
ращи условията и реда за събиране, съхраня­
ване, обработване, използване и разкриване 
на сведения, представляващи банкова тайна, 
професионална тайна, служебна тайна, лични 
данни, класифицирана информация или друга 
защитена от закон информация. 
Г л а в а  в т о р а
СЪВМЕСТНИ ПРОВЕРКИ НА МЯСТО
Чл. 5. (1) Специализирана администра­
тивна дирекция „Финансово разузнаване“ на 
ДАНС и НАП извършват съвместни провер­
ки на място по прилагането на мерките за 
превенция на използването на финансовата 
система за целите на изпирането на пари и 
финансирането на тероризма на лицата по 
чл. 4, т. 21 от ЗМИП.
(2) Съвместни проверки се извършват по 
предложение на САДФР на ДАНС и опра­
вомощените от изпълнителния директор на 
НАП длъжностни лица, които осъществяват 
оперативното ръководство и контрол по из­
пълнение на настоящата инструкция.
(3) Съвместните проверки се извършват 
въз основа на писмена заповед, издадена от 
председателя на ДАНС или оправомощено от 
него длъжностно лице и от изпълнителния 
директор на НАП или оправомощено от него 
длъжностно лице, в която се посочват целите, 
обхватът, срокът и мястото на проверката, 
проверяваните лица, други обстоятелства 
от значение за проверката, ако има такива, 
както и имената и длъжностите на лицата, 
на които се възлага да извършат проверка­
та – контролни органи по чл. 108, ал. 2 от 
ЗМИП и органи по приходите.
(4) Целите на проверките се определят 
в зависимост от резултатите от прилагане­
то на основан на риска подход по чл. 114, 
ал. 1 и чл. 115 от ЗМИП или възникналата 
необходимост за извършване на проверка. С 
оглед на целите и обхвата за всяка проверка 
се изготвя план, който съдържа разпределе­
нието на отговорностите, темите, предмет на 
проверката, и други изисквания и необходими 
действия съгласно изискванията на ЗМИП и 
Закона за мерките срещу финансирането на 
тероризма (ЗМФТ) между длъжностните лица 
на двете институции в рамките на техните 
законоустановени правомощия.
(5) Заповедта за проверка се изготвя в три 
екземпляра за САДФР на ДАНС, НАП и про­
веряваното лице и се връчва срещу подпис на 
проверяваното лице ведно с писмо – искане 
на справки и документи.
(6) За всяка извършена проверка на място 
по чл. 108, ал. 4 от ЗМИП се съставя конста­
тивен протокол в три екземпляра, който се 
подписва от длъжностните лица, извършили 
проверката, и се връчва срещу подпис на 
провереното лице.
(7) Актовете за установяване на наруше­
нията се съставят от контролните органи на 
САДФР на ДАНС и НАП по чл. 123 от ЗМИП 
и чл. 16 от ЗМФТ в рамките на законоуста­
новените им правомощия и предвиденото в 
плана по ал. 4 разпределение.
(8) Наказателните постановления се изда­
ват от председателя на ДАНС или оправомо­
щено от него длъжностно лице, съответно от 
изпълнителния директор на НАП или опра­
вомощено от него длъжностно лице.
ЗАКЛЮЧИТЕЛНИ РАЗПОРЕДБИ
§ 1. Инструкцията се издава на основание 
чл. 108, ал. 4 от Закона за мерките срещу 
изпирането на пари.
§ 2. Инструкцията влиза в сила от датата 
на обнародването є в „Държавен вестник“.
§ 3. Тази инструкция отменя Инструкция 
№ I-2 от 23.03.2021 г. за реда за извършване 
на съвместни проверки на място на лицата по 
чл. 108, ал. 4 от Закона за мерките срещу изпи­
рането на пари от специализирана админист­
ративна дирекция „Финансово разузнаване“ 
на Държавна агенция „Национална сигур­
ност“ и Националната агенция по приходите
(ДВ, бр. 29 от 2021 г.).
Председател на Държавна агенция 
„Национална сигурност“: 
Пламен Тончев
Изпълнителен директор на 
Националната агенция за приходите: 
Румен Спецов
8146